AIŠKINAMASIS RAŠTAS

Dėl savivaldybės turto perdavimo UAB „Molėtų vanduo“ pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti turtą – Balninkų k. vandentiekio tinklus UAB „Molėtų vanduo“ pagal turto patikėjimo sutartį 20 metų savivaldybės savarankiškosios funkcijos - geriamojo vandens tiekimo ir nuotekų tvarkymo organizavimas - įgyvendinimui.

Pagrindinis uždavinys - teikti kokybišką vandenį Balninkų k. bendruomenei.

1. Siūlomos teisinio reglamentavimo nuostatos:

Lietuvos Respublikos vietos savivaldos įstatymo 6 straipsnio 30 punktas reglamentuoja, kad viena iš savivaldybėms priskirtų savarankiškųjų funkcijų yra - geriamojo vandens tiekimo ir nuotekų tvarkymo organizavimas. Molėtų rajono savivaldybėje šią funkciją įgyvendina UAB „Molėtų vanduo“, kurioje Molėtų rajono savivaldybė valdo 100 proc. akcijų. Todėl, vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.2 papunkčiu, turtas perduodamas UAB “Molėtų vanduo“ pagal turto patikėjimo sutartį savivaldybės savarankiškosios funkcijos vykdymui.

3. Laukiami rezultatai:

Priėmus sprendimą perduoti Balninkų k. vandentiekio tinklus UAB „Molėtų vanduo“, savivaldybės turtas bus tinkamai apskaitytas ir eksploatuojamas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės administracija įgyvendina projektą „Molėtų miesto, Alantos ir Balninkų mstl., Dapkūniškių, Inturkės, Kijėlių ir Videniškių k. vandentiekio ir nuotekų tinklų inventorizavimas”. Projekto įgyvendinimo metu inventorizuoti Balninkų k. vandentiekio tinklai ir įregistruoti VĮ „Registrų centras“. Molėtų rajono savivaldybės administracijos direktoriaus 2021 m. vasario 12 d. įsakymu Nr. B6-209 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu administracijos veiklai ir siūlymas perduodamas UAB “Molėtų vanduo“ pagal turto patikėjimo sutartį savivaldybės savarankiškosios funkcijos vykdymui.